
Luenga portuguesa 


Portages (o luenga portuguesa ) es una luenga romanci ahorra endi lo qu'es oganu Galicia i norti de Portugal 
endi el Latin palrau polos celtas arreol 2000 anus ha. En ahormandu un emperiu colonial i comercial qu'iba endi 
Brasil enas Americas, hata Goa en La India i Macau en China, s'esperrio pol tol mundu enos sigrus XV i XVI. 
En esa epoca apaigun albondas palras criollas endi el purtugues, en Africa, Asia i el Caribi. 

Oganu, es una e las luengas mas emportantis, el sestu, hormi el numiru e palrantis nativus (arreol 200 millonis). 
Es la luenga col numiru mas grandi en America el Sul (183 millonis, arreol 51% de la puebracion del 
continenti), i una gran luenga franca en Africa ito. Es luenga oficial de nuevi paisis, en huendu coficial junta! 
espanol i el frances en Guinea Ecuatorial, col Chinu ena rehion especial alministrativa e Macau i col Tetun en 
Timol Oriental . 

Miguel de Cervantes llamo una vezi al Purtugues, "la luenga dulci"^, mentris qu'el escrebiol brasilenu Olavo 
Bilac la descrebio poeticaenti cumu a ultima flor do Lacio, inculta e bela : "l'urtima frol del Laciu, encurta i 
pulia". 


Continius 

Estoria 

Caraiteristicas 

Parabreru 

Destribucion heugrafica 
Dialetus 

Fonulohia 

Vocal is 
Consonantis 

Gramatica 

Sistema d'escrebiura 

Brasilenu frenti al purtugues uropeu 

Muestra testual 
Huentis 


Estoria 


Deque llegun a la Peninsula Iberica nel 216 e.C., los romanus trahun segu el latin, endi el cual ahorran tolas 
luengas romancis. Esta luenga hue esperria polos soldaus romanus, colonus i vendeoris, que hormun ciais 
romanas arreol los asiahamientus de las cevilizacionis depatras. 


Entri el 409 i el 711, mentris qu'el Emperiu Romanu se barrumbaba en 
Uropa Oriental, la Peninsula Iberica hue conquista polos puebrus 
hermanicus. Los envasoris, prencipalmenti suevus i visigous, aina adotun 
la curtura romana i los dialetus del latin vurgal de la Peninsula. Endispues 
l'envasion de los morus nel 711, la luenga arabi se gorvio ena palra 
alministrativa enas rehionis consquistas, peru la huerga de la puebracion 
acontino palrandu una horma e romance conocia cumu mugarabi . 
L'enfruencia ehelcia polos arabis enos dialetus romancis palraus enos 
reinus cristianus del norti hue chiquenina, afetandu prencipalmenti al 
lesicu. 

Los rehistrus mas templanus que mos an llegau duna luenga purtuguesa 
deferencia son documentus alministrativus del sigru IX, mesturaus 
entavia con frasis latinas. Oganu esti inti es llamau Protu-Purtugues (entri 
el sigru IX i el XII). Nel primel perm del antigu purtugues (galaicu- 
purtugues) (endi el sigru XII hata el XIV), se gorvio a poquinu a poquinu 
en luenga e usiu heneral. Pol angun tiempu, hue la luenga prefiria pala 
puesia Erica ena Hispania Cristiana, endigual qu'el Ocitanu hue la luenga 
de los trobaoris. Purtugal hue aceta cumu reinu endependienti pol Reinu e 
Lion en 1143, con Alfonso Henriques cumu rei. En 1290, el rei Dinis 
hundo la primel univelsia purtuguesa en [[Lisboa|Lisboa] (los Estudos 
Gerais, aluspues se movun pa Coimbra) i se deciyo qu'el purtugues, en 
esi inti hucheau simprienti "luenga vurgal", eberie sel conociu cumu 
luenga purtuguesa i sel gasta oficialmenti. 

Nel segunderu inti el antigu purtugues, endi el sigru XIV hata el XVI, colas hallauras purtuguesas, la luenga hue esperria pa albondas rehionis d'Asia, Africa i las 
Americas (oganu, la huerga de los palrantis purtuguesis vivin en Brasil). Nel sigru XVI se gorvio luenga franca en Asia i Africa, gasta nu pola alministracion 
colonial i pa mercal namas, sinu tamien palos comunicaerus entri los localis i uropeus de tolas nacionaliais. Esti esperrieru tuvu la ayua de las convoas mesturas 













































entri purtuguesis i los lugarenus, i polos hironis de los misionerus catolicus, que ayun pala hormacion duna luenga criolla huchea Kritang en albondas partis d'Asia 
(pola parabrina cristao, "cristianu"). La luenga ancontino huendu populal en partis d'Asia hata el sigru XIX. Angunas comuniais de la India, Sri Lanka, Malasia i 
Indonesia an conselvau la su palra encrusu endispues la su endependencia de Purtugal. 

El acaberu el inti el antigu concii cola espubricacion del Cancioneiro Geral de Garcia de Resende, en 1516. Los intis mas templanus del purtugues moelnu, 
c'abada endi el sigru XVI hata oganu, se caraiterizan pol un umentu nel numiru e parabras emprestas del latin crasicu i griegu crasicu endi la Renacencia, que 
hizun mas ricu el lesicu. 


Caraiterfsticas 

Unu los chascus del purtugues es qu'enhielta las vocalis acentuas del latin vurgal , las cualas se gorvun ditongus nalgotras luengas; Fr. pierre, Es. piedra, Port. 
pedra, Est piera, endi el Lat. petra; u Es. fuego, It. fuoco, Port, fogo, Est. hueu endi el Lat. focum. Algotra caraiteristica el purtugues templanu hue la perda e la / i 
n, siguia angunas vezis pola union de las vocalis d'arreol u pola entroucion duna vocal epentica nel meyu d'ellas: Lat. salire, tenere, catena, Esp. salir, tener, 
cadena, Est. salil, tenel, caena, Port, sair, ter, cadeia. 

Deque la consonanti ahuyia era la n, amenu nasaliza la vocal antiriol: Lat. manum, rana, bonum, Port, mao, raa, boo (oganu mao, ra, bom). Esti chascu hue el 
orihin de la huerga de los ditongus nasalis que son las tipicas en purtugues. Prencipalmenti, los acaberus latinus -anem, -anum i -onem se gorvun -do ena huerga de 
los chascus, Lat. canem, germanum, radonem col Port, moelnu cao, irmao, razao, i los sus pruralis -anes, -anos, -ones audechan gorvelsi en -aes, -aos, -oes, pol 
sabulugal: caes, irmaos, razoes. 

Parabreru 


La huerga el lesicu purtugues esta ahorrau endi el latin. A pesal estu, pol me la envasion de los morns de la Peninsula Iberica ena Ea Meya i la prehencia 
purtuguesa ena Ed de las Hallauras, a adotau parabras de tol mundu. Namas c'una mihina parabras puein alcuentralsi de los puebraoris preromanus de Purtugal, 
encruyendu los fenicius, cartahinesis, lusitanus i celtas. Pol sabulugal: abobora "calabaga" i bezerro "bezerru", endi la palra celtibera; cerveja "cervecia", endi las 
palras celticas; saco "sacu", endi el feniciu; i cachorro "cachorru", del vascu. 

Nel sigru V, la Peninsula Iberica hue envadia polos suevus, visigos i alanus, tribus helmanicas qu'iban siu hundeaus de Uropa Central polos unus. Pus adotun la 
cevilizacion i luenga romanas, estus puebrus namas qu'ehun una mihina parabras al lesicu, la huer^a d'ellas al tentu la runcha, cumu espora "espuela", estaca 
"estaca", i guerra "guerra", endi la palra gotica *spaura, *stakka, i *wirro, al respetivi. 

Entri los sigrus IX i XV el purtugues recado arreol 1000 parabras endi el arabi. Se puein despintal pol articulu enicial arabi a(/)- i encruyi albondas parabras 
comunis cumu aldeia "aldea", aldaya, alface "lechuga", alkhass, armazem "macen" i azeite "azeiti". Endi el arabi ahorra tamien la rala parabra oxala "aohala". La 
moea de Mogambiqui ahorra endi mi?qal, una unia de pesu arabi. La mesma parabra Mogambiqui vieni el nombri arabi el sultan Muga Alebique (Musa Alibiki). 
El nombri e la cia purtuguesa e Fatima, ondi izin que la vilhin s'apaicia, ahorra endi el nombri e una las ihas del profeta Maoma. 

Endi el sigru XV los esproraerus maritimus purtuguesis prevocun la entroucion de numirosas parabras de luengas asiaticas. Pol sabulugal, catana "espa" del 
hapones katana; corja "escoria" del malayu korchchu; i cha "te" del chinu. De America el Sul ahorra batata "patata", del tainu; ananas i abacaxi, del Tupi- 
Guarani nana i iba cad, al respetivi, dos especis de pina, i tucano "tucan". 

Endi el sigru XVI hata el XIX, el papel de Purtugal cumu entremeyariu nel comelciu d'esclavus nel Alaticu, col asiahamientu e albondas colonias en Angola, 
Mogambiqui i Brasil, le hizu consiguil varias parabras orihin africanas i amermdias, nombris pala huerga d'animalis i prantas alcontras en aquellas tierras. 
Mentris que esus telminus son mu gastaus enas colonias, albondas se gorvun normalis nel purtugues uropeu ito. Endi la palra kimbunda, pol sabulugal, vinun 
kifumate ? cafune "carantona", kusula ? cagula "nuevinu", marimbondo "ovispa tropical" i kubungula ? bungular "valsal cumu un magu". 

Amenalmenti, heredo un huerti enfruhu e parabras endi algotras luengas uropeas. Pol sabulugal, melena "melena", fiambre "fiambri" i castelhano endi el espanol; 
paleto "chaqueta", batom "barra e labius", endi el frances. crochet, paletot, baton, filet; macarrao "pasta"", piloto "pilotu", carroga i barraca endi el italianu; i bife 
"filed", futebol, revolver, estoque, folclore, endi el ingles beef, football, revolver, stock, folklore. 

Destribucion heugrafica 


Oganu, el portugues es la luenga oficial en Angola , Brasil, Cabu Verdi, Guinea-Bissau, Portugal , Santu Tome i 
Prencigi i Mozambique ^ Es tamien una e las luengas oficialis en Guinea Ecuatorial (con el espanol i el frances), 

Macau (col Chinu) i Timol Oriental , (col Tetu n). Es luenga nativa en Purtugal (100%), Brasil (99%), Angola (60%) 
i San Tome i Prencipi (50%) i es palra pol abonda henti en Mogambiqui (40%), inque namas el 6.5% son palrantis 
nativus. Nu ain datus al tentu Cabu Verdi, peru la huer^a la puebracion es bilingiii i el restu palra una palra criolla. 

Las comuniais chiqueninas que huerun colonias d'ultramal de Purtugal, talis cumu Goa, Daman i Diu, Macau i 
Timol Oriental. Tamien es palrau pol grandis comuniais d'inmigrantis, inqui nu es oficial, en Andorra , 

Lusemburgu , Jersey (con arreol 10.000 palrantis), Paraguai , Namibia, Venezuela i enos Estaus Unius, 
especialmenti enos estaus de California, Connecticut, Florida, Massachusetts, New Jersey, New York i Rhode 
Island. Ai tamien puebracionis de palrantis de purtugues en Canada (prencipalmenti apenuha en i arreol Torontu), 

Bermuda i las Antillas Olandesas. 

Es luenga oficial de angunas organizacionis entrenacionalis. La Comunia de Paisis de luenga Purtuguesa (CPLP) estriba enos ochu paisis endependientis que tinin 
al purtugues cumu luenga oficial. Es tamien luenga oficial de la Union Uropea ,! 3 ^ Mercosul, La Organizacion d'Estaus Americanus, la Organizacion d'Estaus 
Iberu-Americanus, la Union de Nacionis Suamericanas i la Union Africana. La luenga purtuguesa esta a ganal nombreria en Africa, Asia i America el Sul cumu 
segundera luenga d'estuyu. 

El purtugues i espanol son las luengas de mas liheru crecimientu e las palras d'Uropa i, hormi la UNESCO, el purtugues es la luenga col mayol potencial del 
envelnecel cumu palra entrenacional en Sudamerica i Sudafrica. Los paisis lusofonus d'Africa tendran una puebracion conhunta e 83 millonis pa 2050. Endi 1991, 
deque Brasil s'unio al mercau ecunomicu e Mercosul con algotras nacionis de Sudamerica, talis cumu Arhentina, Uruguai i Paraguai, a umentau el enteres de 
entuyal purtugues ena zona. L'emportancia de Brasil demograficaenti palrandu hazi segura la continancia de la huer^a el purtugues nel continenti. Inqui al 
esmienzu el sigru XXI, endispues que Macau huera degiierta a China en 1999, el usiu del purtugues desminuyo en Asia, oganu es una palra de huturu pol me el 
umentu el numiru e palrantis en Timol del Esti enos cincu urtimus anus, peru tamien pol umentu e los trataus diplomaticus i ecunomicus de China colos paisis 
lusuparlantis. 



Paisis i rehionis ondi el purtugues es palrau 
u tini estau oficial. 













En Huliu de 2007, el Presienti Teodoro Obiang Nguema s'arrocho a hazel del purtugues la trecera luenga oficial de Guinea 
Ecuatorial, pa cumpril las condicionis nesezarias pa sel membru e la Comunia de Paisis de luenga Purtuguesa. Estu supusu 
pa Guinea la posibilia d'aceel a pogramas acaemicus i pofresionalis d'entrechambiu i hazel mas facil la cerculacion de 
ciaanus polos sus lindis. 

En Margu e 1994 hue hundau el Bosqui e Purtugal ena cia brasilena e Curitiva. El parqui acohi el Morumentu a la Luenga 
Purtuguesa, que honra a los inmigrantis purtuguesis i a los paisis que adotun la luenga purtuguesa. A1 esmiengu huerun 
sieti las nacionis arreprehentas con colunas, peru pola endependencia de Timol Oriental, hue mestel algotra coluna pa esa 
nacion en 2007. 

En Margu e 2006, el Museu de la Luenga Purtuguesa, un museu interativu al tentu el purtugues, hue hundau en Sao Paulo, 
Brasil, la cia col mayol numiru e parlantis de purtugues nel mundu. 



Estagao da Luz, casa el Museu de 
la Luenga Purtuguesa, en Sao 
Paulo, Brasil. 


Dialetus 


El purtugues es una luenga pruricentrica con dos grandis grupus de dialetus, los de Brasil i los d'Uropa. Pol razonis estoricas, los dialetus d'Africa i Asia son 
heneralmenti mas celcanus a los portuguesis que a los brasilenus, inque en angunus aspetus de la su fonulohia, especialmenti la prenunciacion de las vocalis no 
acentuas, paicin mas al purtugues americanu c'al uropeu. Nu an siu estuyaus en prehundia cumu los brasilenus i uropeus. 

Brasil 

1. Caipira — Estaus de Sao Paulo (zonas ruralis; la cia de Sao Paulo i las areas del esti el estau tinin el su propiu 
dialetu, paulista ); sul de Minas Gerais, norti e Parana, Goia i Mato Grosso do Sul. 

2. Cearense — Ceara. 

3. Baiano — Bahia. 

4. Fluminense — Varianti palra enos estaus de Rio de Janeiro i Espirito Santo (descruyendu la cia de Rio de Janeiro 
i las sus areas metrupolitanas apellas, las cualas tinin el su propiu dialetu, hucheau carioca). 

5. Gaucho — Rio Grande do Sul. (Ain albondus acentus destintus en Rio Grande do Sul, prencipalmenti pol huerti 
enfruhu e los inmigrantis uropeus de develsus orihenis.) 

6. Mineiro — Minas Gerais (nel Triangulo Mineiro, sul i suresti e Minas Gerais). 

7. Nordestino — estaus del noresti e Brasil (Pernambuco i Rio Grande do Norte tinin una horma particulal de palral). 

8. Nortista — Estaus de Bacina el Amazonas. 

9. Paulistano — Variantis palras arreol la cia de Sao Paulo i las areas del esti del estau de Sao Paulo. 

10. Sertanejo — Estaus de Goias i Mato Grosso. 

11. Sulista — Variantis palras enas areas entri las rehionis del norti e Rio Grande do Sul i las rehionis del sul del estau 

Purtugal 

1. Agoriano — Ago res. 

2. Alentejano — Alentejo. 

3. Algarvio — Algarve (ai un particulal dialetu nuna pequena parti el oesti el Algarve). 

4. Alto-Minhoto — Norti e Braga. 

5. Baixo-Beirao ; Alto-Alentejano — Centru e Purtugal. 

6. Beirao — Centru e Purtugal. 

7. Estremenho — Rehionis de Coimbra i Lisboa (el dialetu e Lisboa tini angunus rahus destintus al de Coimbra) 

8. Madeirense — Madeira. 

9. Nortenho — Rehionis de Braga i Porto. 

10. Transmontano — Tras-os-Montes. 

Algotrus paisis: 

■ Espana — Palrau entavia ena comarca d' Olivenga (Badaho), conociu cumu portugues oliventino (purtugues oliventinu) 

■ Cabu Verdi — Portugues cabo-verdiano (purtugues cabu-verdianu) 

■ Daman i Diu, India — Damaense. 

■ Timol Oriental — Timorense. 

■ Goa, India — Goes. 

■ Guinea-Bissau — Guineense. 

■ Macau, China — Macaense. 

■ Mogambiqui — Mogambicano. 

■ San Tome i Prencipi — Santomense. 

■ Uruguai — Dialetus purtuguesis del Uruguai. 

Las deferencias entri dialetus son prencipalmenti al tentu el acenti i el parabreru, peru entri los dialetus brasilenus i el restu, especialmenti enas hormas mas 
coloquialis, ain angunas deferencias gramaticalis ito. Las palras criollas palras en angunas partis d'Africa, Asia i America son luengas endependientis que nu s'ebin 
atorrullal col purtugues mesmu. 

Dialetus del purtugues en 
Brasil 


de Sao Paulo. 


Fonulohia 


Ain 9 vocalis oralis i 19 consonantis, inque angunas varieais dialetalis tinin menus fonemas (el purtugues brasilenu tini 8 sonis vocalicus namas). Tamien ain 5 
vocalis nasalis, 10 ditongus oralis i 5 nasalis. 


Vocalis 









A las sieti vocalis del latln vurgal , el purtugues uropeu a aniiu dos vocalis cuasi centralis mas, una las cualas 
audecha a sel agoncha ena prenunciacion lihera, endigual que la e caduc del frances. Las vocalis semiafechas 
Prantilla:IPA i las semiabiertas Prantilla:IPA son cuatru fonemas destintus i se gastan en deferentis hormas 
d'apofonia. Cumu el Catalan , el purtugues gasta l'artura vocalica pa deferencial silabas tonicas d'atunas. 

Consonantis 

Fonemas consonanticus del purtugues 

dental 

Dental 

Prantilla:IPA Prantilla:IPA 

Nasalis 

Lateralis 

El listau de consonantis del purtugues es mu conselvaol. Las africas meyevalis Prantilla:IPA, Prantilla:IPA,Prantilla:IPA, Prantilla:IPA se mesturun colas fricativas 
Prantilla:IPA , Prantilla:IPA, Prantilla:IPA, Prantilla:IPA, al respetivi, i endi esi inti, nu ubun dengun cambeu senificativu mas enos fonemas consonanticus. Peru, 
en cambeu, angunas variantis dialetalis i alofonas an apaiciu. Velaquilas: 

■ En albondas rehionis de Brasil, Prantilla:IPA i Prantilla:IPA tinin alofonus africaus Prantilla:IPA i Prantilla:IPA, al respetivi, enantis Prantilla:IPA i 
Prantilla:IPA. (El frances de Quebec tini un chascu apaiciu, colas africas alviolaris antigual de las posalviolaris.) 

■ Ena amenizacion duna silaba, el fonema PrantilladPA tini el alofonu PrantilladPA nel purtugues de Brasil. 

■ En albondas partis de Brasil i Angola, la PrantilladPA entrevocalica se prenuncia cumu palatal nasaliza Prantilla:IPA la cuala nasaliza la vocal 
antiriol, pol sabulugal, PrantilladPA se prenuncia Prantilla:IPA. 

■ Ena huerga e Brasil, las sibilantis alviolaris PrantilladPA i PrantilladPA acaecin en destribucion complementaria ena amenizacion de la silaba, 
asigun si la consonantis que sigui es sorda u sonora, cumu en Ingles. Peru ena huerga e Purtugal i partis de Brasil, las sibilantis son 
posalviolaris nel acaberu e la silaba, Prantilla:IPA enantis consonantis sordas, i PrantilladPA enantis consonantis sonorass. (En Ladino, 
PrantilladPA es amenu chamba pol PrantilladPA nel acaberu las silabas, ito.) 


Gramatica 


Un chascu enteresanti e la gramatica el purtugues es el verb. Morfulohicaenti, el purtugues es la luenga romanci que mas a conservau la conhugacion del latln 
vurgal. Tamien tini angunas inovacionis que nu s'alcuentra en denguna algotra luenga romanci (acetu nel gallegu i la Fala): 

■ El preteritu preteritu prefetu tini un sentiu iterativu unicu enas luengas romancis. Denota una acion u una retola d'acionis qu'esmiengan nel 
pasau i s'aspera que se ripita nel huturu. Pol sabulugal, la frasi Tenho tentado falar com ela sedrie traucia cumu "E estau intentandu palral con 
ella", peru nu "E intentau palral con ella". Pol otra parti, la correta traucion de la pregunta "Eis ascuchau las urtimas noticias?" nu es *Tem 
ouvido a ultima notfcia?, sinu Ouviu a ultima notfcia?, pus nu desisiti ripiticion empricita. 

■ El huturu e suhuntivu, que se crio enas luengas romances ibericas, oganu no gasta en espanol, se gasta en purtugues entavia. Apaici en frasis 
que denotan una condicion qu'ebi cumprilsi nel huturu, paque la frasi prencipal acaega. Algotras luengas emprean el prehenti pal mesmu 
chascu. Veloqui: 

Se for eleito presidente, mudarei a lei. 

If / am elected president, I will change the law. (Si yo huera elehiu presienti, chambarie la lei.) 

Quart do fores mais velho, vais entender. 

When you are older, you will understand. (Deque seyas mayol, comprenderas.) 

Sistema d'escrebiura 


El purtugues s'escrebi pol me el alfabetu latinu, gastandu cincu sinus diacreticus pa denotal acentuacion, abrieru e las 
vocalis, contracion, nasalizacion i algotrus cambeus de sonis (acentu agu, acentu gravi, acentu cercunfrehu, tildi i cedilla). 
El purtugues de Brasil tamien gasta dieresi. 


Brasilenu frenti al purtugues uropeu 

Ain angunas deferencias menoris entri las ortugrafias de Brasil i el purtugues del restu de paisis lusofonus. Una e las mas 
tipicas es el usiu d'acentus agus nel purtugues uropeu, africanu i asiaticu en albondas parabras cumu sinonimo, ondi 
l'ortugrafia brasilena gasta un acentu cercunfrehu, sinonimo. Algotra deferencia emportanti acaeci ena perda lac up enantis 
c, g, u t, ondi el purtugues uropeu las mantini; pol sabulugal: el brasilenu fato col uropeu facto, "hechu", u el brasilenu 
objeto col uropeu objecto, "ohetu". Angunas destas deferencias escrebias, afetan a la prenunciacion de las parabras, peru 
algotras son meraenti graficas. 


Varieais escrebias 


Purtugual/ 

Africa/Asia 

Brasil 

traucion 

anonimo 

anonimo 

anonimu 

facto 

fato 

hechu 

ideia 

ideia 

idea 

direcgao 

diregao 

dericion 

optimo 

otimo 

otimu 

frequente 

frequente 

frecuenti 

voo 

voo 

vuelu 


Muestra testual 






"O Imperio Portugues ou Imperio Colonial Portugues foi o primeiro e o mais duradouro dos imperios coloniais (1415-2002) da Era dos Descobrimentos. Com o 
culminar da Reconquista moura da Peninsula Iberica, Portugal ocupou-se da sua expansao territorial, explorando terra desconhecida e estabelecendo rotas 
comerciais a uma escala global, obtendo um dos maiores, senao o maior e mais influente imperio da altura." 

3. http://europa.eu/abc/european_countries/languages/index_en.htm EUROPA website] Luengas ena UE 
■ En Wikimedia Commons ai contemu multimedia a tentu de Luenga portuguesa . 

Los urtimus chambus desta pahina huerun a las 12:36 el dia 30 Mar 2019. 

El texto esta disponible bajo la Licencia Creative Commons Atribucion-Compartirlgual 3.0 ; pueden aplicarse terminos adicionales. Vease Terminos de uso para mas detalles. 











